Lois Green                                                                                                                                             ECAD4002C
Darllen stori i blant â rhesymeg ac adfyfyriad

Tasg 1
Darllenais stori ‘Wendi Wlanog’ i ddosbarth o 23 o blant blwyddyn 2, chwech i saith mlwydd oed. Penderfynais ddarllen hwn am fod cyfleoedd i ddatblygu eu defnydd o ansoddeiriau a chymhariaethau a oedd o safon iaith gyfoethog, a rhoddodd gyfle i’r dysgwyr ddarganfod mwy am dafodiaethau Cymru. Dewisiais y llyfr yma er mwyn cyflawni y safon SAC “S3.3.3 Eu bod yn addysgu gwersi neu ddilyniannau o waith wedi'u strwythuro'n glir sy'n ddiddorol i ddysgwyr” am fod gwaith yn dilyn o’r sesiwn yn seiliedig ar themau y stori (Llywodraeth Cymru, 2009). Cysylltai â dysgu blaenorol gan mai thema’r dosbarth oedd “Y byd” ac amlygai’r llyfr bwysigrwydd cadw byd natur yn ddiogel, felly yn cynorthwyo’r disgyblion i gael dealltwriaeth ddyfnach o’r thema. Bwriad dysgu y sesiwn oedd i ymgyfarwyddo â chynnwys y stori fel bod y plant yn gallu defnyddio’r wybodaeth er mwyn cyflawni’r nod a meini prawf llwyddiant yn y gwersi canlynol. Cysyllta gyda’r Fframwaith Llythrennedd a Rhifedd gan fod y llyfr yn cynnig cyfleoedd i ddisgyblion “ddangos dealltwriaeth a mynegi barn am iaith, gwybodaeth a digwyddiadau mewn testunau” gan gynnwys ymarfer eu “ieithwedd fathemategol” (Llywodraeth Cymru, 2014). Ymglyma gyda’r llinnyn ‘Gwybodaeth a Dealltwriaeth o’r Byd’ yn Fframwaith y Cyfnod Sylfaen (2015) wrth i’r disgyblion “adnabod rhai anifeiliaid a phlanhigion sy’n byw yn yr amgylchedd a geir yn yr awyr agored”.


Tasg 2
Link i’r fideo ohonaf yn darllen y stori i’r disgyblion:
https://www.youtube.com/watch?v=sEeI9DmuOBQ   
[bookmark: _GoBack]
Tasg 3
Cyn dechrau darllen y stori i’r disgyblion, roeddwn yn teimlon nerfus gan mai dyma’r tro cyntaf i mi fod o flaen dosbarth llawn. Noda Scott (1998) fod rhan fwyaf o athrawon yn teimlo’n ofnus ar ddechrau’r profiad, ond er mwyn bod yn addysgwr da dylwn “channel that fright into performing energy” a credaf fy mod i wedi cyflawni hyn am fy mod i wedi ymddangos yn hyderus o flaen y disgyblion. Wrth ddechrau darllen, dechreuodd fy nheimladau negyddol droi'n rhai cadarnhaol gan fy mod yn fwy brwdfrydig a chyfforddus wrth i amser fynd yn ei flaen. 
Wrth adfyfyrio’n gritigol ar y fideo a’r profiad, credaf fod nifer o agweddau da yn y ffordd y cyflwynais y llyfr. O’r cychwyn cyntaf, roeddwn yn awyddus i’r disgyblion deimlo’n gyfforddus yn fy nghwmni ac felly penderfynnais cynnal trafodaeth byr ynglun a’r llyfr cyn ei ddarllen. Pwysleisia Rimm-Kaufman a Sandilos, (2019) “Positive teacher-student relationships draw students into the process of learning and promote their desire to learn.” Teimlaf fy mod wedi cyflawni hyn, am fy mod i wedi rhyngweithio mewn modd positif gyda’r disgyblion; holais y dysgwyr a oeddent wedi darllen y llyfr o’r blaen, gan fynd ymlaen i gysylltu a dysgu blaenorol gan ofyn i’r dysgwyr lle roedd y teitl. Gwelai Maslow (2014) bwysigrwydd cysytllu a dysgu blaenorol gan honni fod yn rhaid i unigolion fodloni anghenion lefel is cyn symud ymlaen i ddiwallu anghenion twf lefel uwch. Fodd bynnag, gwyddwn y dylwn wedi mynd yn ddyfnach i fewn i’r drafodaeth gan sôn am yr awdures ac y broliant. Byddai hyn wedi cyfrannu at ddealltwriaeth y plant ac efallai wedi ennyn eu diddordeb hyd yn oed mwy. Penderfynais ofyn i ddisgybl ddarllen allan y teitl am fod gwrando i eraill yn helpu disgyblion ddatblygu dealltwriaeth a sgiliau gwrando allweddol (Bredekamp et al., 2000). Trwy wahodd dysgwyr i ddarllen, mae'n annog cyfraniad yn y dosbarth ac yn tynnu sylw i ffwrdd o’r athro fel yr unig ffynhonnell wybodaeth. (Facing History and Ourselves, 2019)
Teimlaf fy mod i wedi cynllunio yn effeithiol o flaen llaw, oblegid fy mod i wedi darllen y llyfr yn drwyadl ac wedi ymarfer eu gyflwyno. Gofynais i’r disgyblion ragfynegi’r stori gan ofyn wrthynt i edrych ar y teitl a’r clawr, a gofyn beth fyddai’n digwydd nesaf. Rwyn meddwl fod hyn wedi paratoi fy ngynulleidfa fel eu bod yn gwybod pa fath o beth i ddisgwyl yn ystod y llyfr. Noda BookTrust (2019) fod cynllunio, ymarfer, a paratoi’r gynulleidfa yn elfennau pwysig er mwyn llwyddo i ddarllen i blant. Efallai y gallwn i gynllunio ychydig mwy tro nesaf wrth feddwl am gwestiynau y byddai’n addas ar gyfer gwahanol gallu’r disgyblion fel bod pawb o’r dosbarth yn gallu teimlo’n rhan o’r drafodaeth. Byddai’r llyfr a ddewisiais i ddarllen i’r dysgwyr ar lefel rhy anodd iddynt ei ddarllen yn annibynnol ac felly sicrhais fy mod yn darllen gyda ystyr trwy gydol y llyfr. Gall plant wrando ar lefel iaith uwch nag y gallant ei darllen, felly mae darllen yn uchel yn gwneud syniadau cymhleth yn fwy hygyrch ac yn amlygu plant i eirfa a phatrymau iaith nad ydynt yn rhan o sgwrs bob dydd. Mae hyn, yn ei dro, yn eu helpu i ddeall strwythur llyfrau pan fyddant yn darllen yn annibynnol (Fountas a Pinnell, 1996).
Meddylia BookTrust (2019) fod “projection, pitch and power” yn bwysig i’r llais tra yn darllen i blant. Yn bersonnol, roedd hyn yn her i mi ar y dechrau ac roedd yn rhaid i mi feddwl am ffyrdd i amrywio fy llais yn gyson. Wrth edrych yn ôl ar y fideo, gwelaf bod lle i wella yn y mannau hyn, yn sicr wrth amrywio ton y llais. Byddwn i wedi gallu defnyddio fy llais mewn ffordd mwy effeithiol er mwyn portreadu y gwahanol gymeriadau, er enghraifft tra yn siarad fel y ‘gornchwiglen’ yn y llyfr, byddai fy llais wedi gallu bod ychydig mwy gwichlyd, neu yn is wrth siarad fel ‘Bob y Dringwr.’ Un peth cadarnhaol a wnes i oedd torri ar llif y darllen er mwyn cwestiynnu’r disgyblion gan ddefnyddio tacsonomeg Barret, (Zul, 2011) Wrth wneud hyn, roeddwn yn ehangu eu gwybodaeth, er enghraifft ar Gymru wrth drafod yr Wyddfa. Dywed Pound (2014) fod Bruner yn credu’n gryf mai rol athrawon yw scaffaldio ei dysgwyr ac rwyn meddwl fy mod i fel y “more knowledgeable other,” y person sydd â dealltwriaeth well neu lefel gallu uwch na'r dysgwr, o ran tasg, proses neu gysyniad penodol, (Vygotsky, 1978), wedi cyflawni hyn am fy mod i wedi gallu egluro y lleoliad ar fap iddynt, yn ogystal ag esbonio bod gwhaniaeth rhwng Gogledd Cymru a’r De. Llwyddais hefyd i scaffaldio’r dysgwyr wrth gywiro iaith, er enghraifft wrth droi gair Saesneg i un Cymraeg. Er mwyn gwneud hyn yn fwy effeithiol, y tro nesaf dylwn i ofyn i’r unigolyn i ailadrodd y gair cywir ar fy ôl.
Elfen siomedig o’r dasg i mi oedd y ffaith fy mod i’n baglu dros fy ngeiriau’n aml. Er fod hyn yn siwr i lawr i’r nerfau, gwyddwn bwysigrwydd ynganu’n glir fel bod y plant a oedd gyda anghenion dysgu ychwanegol ddim yn drysu ac yn fy neall yn siarad (Sense.org.uk, 2019). Cytunai Fountas a Pinnell (1996) gan nodi fod darllen i blant i fod yn brofiad lle mae'n rhoi arddangosiad o ddarllen rhugl. Hefyd, teimlaf fod y dysgwyr wedi cael ychydig anhawster deall y stori am fy mod i wedi darllen yn rhy gyflym. I lawer o blant, daw syniadau ar dudalen yn fyw pan gânt eu siarad, ac am fy mod i wedi rhuthro’r darllen doedd heb roi cyfle i’r disgyblion brosesu beth roeddwn i yn ei ddweud. (Facing History and Ourselves, 2019) Byddwn i wedi gallu bod yn fodel rôl gwell i’r dysgwyr os y byddwn i wedi pwyllo, "Mae ‘darllen’ yn golygu ‘deall a "dehongli’. Os na fyddwn ni'n annog ein plant o oedran ifanc i ymdrechu i ddeall a dehongli'r byd, yna rydan ni'n cyfyngu eu dyfodol." (Anni Llŷn, 2015)
Nodir yn theori Piaget “Learning is supported by action” (Pound, 2014, t.49). Dyma pam roedd yn bwysig i mi fod y disgyblion yn rhan o’r stori. Felly yn ystod y sesiwn, roedd y dysgwyr yn cyfri gan ddefnyddio’i bysedd a credaf fod hyn wedi rhoi cymorth iddynt fel y byddai adnodd gweledol. Eto, roeddwn i yn eu scaffaldio wrth gyfri gyda nhw. Roedd hyn yn cael ei ailadrodd sawl gwaith trwy gydol y llyfr ac yn datblygu eu gwybodaeth wrth gyfri rhifolion mewn ffordd benywaidd, er enghraifft ‘Un, dwy, tair..’ Fodd bynnag, ar ôl y sesiwn, edrychais yn ôl a gweld y byddwn i wedi gallu gwneud hyn llawer mwy effeithiol megis wrth gyflwyno dull Pie Corbett fel bod “movement from imitation to innovation to independent application” (Corbett a Strong, 2019) Felly er mwyn gweithredu ar hyn, darllenais y llyfr eto i’r disgyblion y diwrnod wedyn gan, y tro yma, gynnwys symudiadau ar gyfer agweddau o’r stori. Teimlaf fod hyn wedi bod yn fwy llwyddiannus am fod gan y disgyblion fwy o gyswllt llygad a chanolbwyntiad yn ystod y sesiwn yma. Rwy’n ymwybodol efallai fod y llyfr ychydig yn rhy fawr i mi afael ac nad oedd y llyfr yn cefnogi’r Fframwaith Cymhwysedd Digidol ac felly dylwn i ystyried cyflwyno’r stori ar y bwrdd gwyn rhyngweithiol.
I gloi, er fy mod i wedi trafod agweddau da a siomedig yn ystod y profiad, yr un peth a wnaeth sefyll allan i mi oedd bod yn rhaid i mi reoli ymddygiad yn well. Teimlaf nad oedd gen i afael digon cadarn wrth reoli’r dosbarth gan fod llawer o disgyblion yn gweiddi atebion allan heb roi llaw i fyny. Fel dywed Skinner, dylwn i wedi defnyddio system gwobrwyo’r dosbarth a canmol y rhai oedd gyda’i llaw i fyny fel nad oedd yr ymddygiad yn parhau. Cysyllta hyn â theori Pavlov o “classical conditioning”; dylwn i ond wedi gofyn i’r rheini a oedd gyda llaw i fyny i ateb (Pound, 2014, t.56-57). 

